stanford-oval/wikipedia huggingface dataset:
קת'לין קוונדיש
נישואים

בשנת 1943, בחיפוש אחר דרך לחזור לאנגליה, נרשמה קת'לין לעבודה במרכז לאנשי שירות שהוקם על ידי ארגון הצלב האדום. במהלך שהותה באנגליה, לפני המלחמה ובמהלכה, נהייתה קת'לין יותר עצמאית והחלה מתרחקת ממשפחתה ומהכנסייה הקתולית. בתקופה הזו החלה קנדי במערכת יחסים עם הפוליטיקאי וויליאם קוונדיש, המרקיז מהרטינגטון ויורש העצר של הדוכס העשירי מדבונשייר.
השניים הכירו והחלו בחברות עוד שמשפחת קנדי התגוררה בבריטניה. למרות התנגדותה של אמה, קת'לין פגשה בו שוב עם שובה לאנגליה. רוז קנדי התנגדה למערכת היחסים מכיוון שנישואים בין השניים היו מפרים את חוקי הכנסייה הקתולית, וילדיהם היו גדלים בדת האנגליקנית. למרות דרישותיה של אמה כי תתרחק מקוונדיש, השניים נישאו ב-6 במאי 1944 בטקס אזרחי. ג'וזף פ. קנדי הבן, אחיה הבכור של קת'לין, היה בן משפחת קנדי היחיד שנכח בטקס, בעודו ממוקם בבסיס צבאי באנגליה בזמן שירותו. ג'ון היה מאושפז עקב פציעת גב, ואילו רוברט היה באימוני צבא ימיים, ולכן לא נכחו בתחונת אחותם. ב-12 באוגוסט 1944, נהרג ג'וזף הבן כאשר מטוסו התפוצץ מעל תעלת למאנש במהלך משימת הפצצה סודית.
אלמנות

קת'לין, אז המרצ'יונית מהרטינגטון, ולורד הרטינגטון בילו יחד פחות מחמישה שבועות לפני שיצא להילחם בצרפת. ארבעה חודשים לאחר החתונה, ופחות מחודש לאחר נפילתו של ג'ו קנדי, נהרג הלורד הרטינגטון על ידי צלף גרמני במקרב בבלגיה. אחיו הצעיר הלורד אנדרו קוונדיש (אנ') נהיה יורש העצר של הדוכסות, מכיוון שאחיו לא השאיר אחריו יורש.
קת'לין נותרה פופולרית במעגלים החברתיים הלונדוניים, ובהמשך החלה במערכת יחסים רומנטית עם הרוזן השמיני פיצוויליאם בעודו מסיים את תהליך הגירושים מאשתו. גם במקרה הזה התנגדה רוז קנדי למערכת היחסים, והזהירה את קת'לין כי תדחה ותנתק אותה כלכלית במידה ותתחתן עם פיצוויליאם. ב-1948, בניסיון לשכנע את אביה לאפשר את הנישואים, החליטה קת'לין לטוס לבקר את אביה בעודו שוהה בפריז.
מותה

ב-13 במאי 1948, ליידי הרטינגטון ולורד פיצוויליאם טסו לחופשה בריביירה הצרפתית. בשעה 3:30 אחר הצהריים המריא המטוס שלהם והגיע לגובה של 10,000 רגל (3,000 מ'). כשעה לתוך הטיסה אבד קשר הרדיו עם המטוס, בעודו מתקרב למרכז סופה. ארבעת הנוסעים במטוס חוו עשרים דקות של מערבולות קשות, שהנידו את המטוס הקטן מעלה ומטה.
כשסוף סוף עבר המטוס את העננים, התגלה מיד כי הוא בצלילה ורגעים אחדים מהקרקע. הטייס ניסה לנסוק, אך הלחץ מהסופה, יחד עם שינוי הכיוון הפתאומי, קרעו את אחת הכנפיים של המטוס, לאחר מכן את שני המנועים, ולבסוף גם את הזנב. לאחר מכן גוף המטוס הסתחרר אל עבר הקרקע. קת'לין נהרגה מיד, וכן גם פיצוויליאם, הטייס פיטר טאונסאנד והנווט ארתור פרימן.
ג'וזף קנדי, אביה של קת'לין, היה היחיד מבני המשפחה שנכח בלווית ביתו. רוז קנדי סירבה להשתתף בהלוויה, ובמקום זאת אושפזה בבית חולים מסיבות רפואיות.
ייצוגה בתרבות הפופולרית

בשנת 2018 פרסמה הסופרת האמריקאית קרי מאהר רומן בדיוני אודות חייה של קנדי, The Kennedy Debutante. הספר התקבל היטב על ידי המבקרים, וזכה בתואר "הספר הטוב של השבוע" על ידי עיתון הניו יורק פוסט.
קתלין קנדי מגולמת על ידי השחקנית דארלין קאר בסרט הטלוויזיה מ-1977, Young Joe, the Forgotten Kennedy. היא מגולמת על ידי טרייסי פולן במיני-סדרה מ-1990, The Kennedys of Massachusetts, ועל ידי רובין טאני במיני-סדרה מ-1993, JFK: Reckless Youth.
מורשתה

אולם ההתעמלות במכללת מנהטנוויל נקרא על שמה של קת'לין קנדי.
רוברט פ. קנדי, אחיה הצעיר של קת'לין, קרא לבתו הבכורה על שמה.
לקריאה נוספת

Byrne, Paula (2016), Kick: The True Story of Kick Kennedy, JFK's Forgotten Sister, and the Heir to Chatsworth, ISBN 978-0-385-27415-9
McTaggart, Lynne (1983), Kathleen Kennedy: Her Life and Times, ISBN 978-0007548125
Leamer, Laurence. The Kennedy Women: The Saga of an American Family. New York: Villard Books, 1994. Print.
Leaming, Barbara (2016), Kick Kennedy: The Charmed Life and Tragic Death of the Favorite Kennedy Daughter, ISBN 978-1-250-07131-6
הערות שוליים

↑  Heil, Emily (11 ביולי 2016). "New Kick Kennedy bio recounts her father's affairs with Hollywood actresses". The Washington Post. נבדק ב-13 בספטמבר 2016. {{cite news}}:  (עזרה)
1 2  "Kathleen Kennedy". jfklibrary.org.
↑  Buck, Pearl S. (4 באוגוסט 1970). "Kathleen put love before religion". The Montreal Gazette. p. 15. {{cite news}}:  (עזרה)
1 2  "Kathleen Kennedy Loses Husband in Action". The Pittsburgh Press. 18 בספטמבר 1944. p. 2. {{cite news}}:  (עזרה)
↑  "Kathleen Kennedy Flies From London". The Lewiston Daily Sun. 17 באוגוסט 1944. p. 1. {{cite news}}:  (עזרה)
↑  Bailey, C. (2007). Black Diamonds: The Rise and Fall of an English Dynasty, pp. 406–419. London: Penguin. מסת"ב 978-0-670-91542-2.
1 2  Hilty, James (2000). Robert Kennedy: Brother Protector. Temple University Press. p. 52. ISBN 1-439-90519-3.
↑  Schenectady Gazette May 15, 1948.
↑  Crash of a De Havilland DH.104 Dove 1 in Saint-Bauzile: 4 killed, www.baaa-acro.com Retrieved 18 February 2019
↑  "The Kennedy Debutante". Publishersweekly.com. Publishers Weekly. באוקטובר 2018. נבדק ב-2018-10-11. {{cite web}}:  (עזרה)
↑  Dawson, Mackenzie (2018-09-28). "The best books of the week". nypost.com. The New York Post. נבדק ב-2018-10-11.
↑  Rhule, Patty (2018-10-09). "JFK's spirited sis 'Kick' Kennedy grabs the spotlight in a new historical novel". USA Today. McClean, VA. נבדק ב-2018-10-11.
| --- | --- |
בקרת זהויות :  NLI: 987007417054205171  GND: 141989521  ISNI: 0000 0000 8208 261X  LCCN: n83060765  NARA: 10568098  NKC: hka20191053693  NTA: 071682708  SNAC: w6s62tjw  VIAF: 25977066   WorldCat (עם VIAF): 25977066 
קברה של קת'לין קוונדיש, ולידו לוחית המנציחה את ביקורו של נשיא ארצות הברית ג'ון קנדי בקברה. על המצבה נכתב, "שמחה היא נתנה ושמחה היא מצאה."
קרירין

| --- | --- |

גרפיטי ובו דמותו של קרירין (מימין) לצידו של חברו (סון גוקו)
 סוג:  גיבור-על
 הוצאה לאור:  Shueisha
 תוכנית טלוויזיה:  דרגון בול, דרגון בול Z, דרגון בול סופר, דרגון בול GT, סופר דרגון בול הירוס
 יוצרים:  אקירה טורייאמה
 דיבוב בשפה העברית:  שמחה ברבירו
 מידע
 שם אמיתי:  קרירין וביפנית:קורירין
 סטטוס:  פעיל
 תאריך לידה:  שנת 739 (זמן דרגון בול)
 גזע:  אדם
 מין:  זכר
 מקצוע:  לוחם
 נטייה:  טוב
 כוחות:  כוח מהירות וסיבולת על, תעופה, שליטה באנרגיה, להשתמש בקיי. מתקפות: קמאמאה, סיילור פלאש, כדור אנרגיה, טאיו-קן, קאינזאן, דיסק ההרס (מוקר גם בתור צלחת אנרגיית/שמש)
 חבר בקבוצה:  חבר קרוב לגוקו מילדות ובבוגרות יותר קרוב לגוהאן וכל החיים לאולנג, לוחמי ה-Z
 מקום מגורים:  בית קאמה 
 סיבת המוות:  1. נהרג על ידי מתנקש של פיקורו (תוכנן על ידי פיקורו וגוקו) 2. מת על ידי פריז בכוכב נאמק. 3. מת לאחר שהותקף על ידי האנדרוידים (בציר זמן של טראנקס העתידי) 4. מת על ידי בו
 דמויות קשורות
 משפחה:  אנדרואיד 18 (אשתו),   מארון (בתו), אנדרואיד 17 (גיסו)
 חברים:  הבי טובים הם סון גוהאן אולנג וגוקו והנוספים יאמצ'ה, בורמה, מאסטר רושי, טיאן שינהאן, פיקורו, המלך קאיו, וג'יטה, אנדרואיד 17, אנדרואיד 18, אנדרואיד 16, טראנקס מהעתיד,ושיאצו.
 אויבים:  צבא הסרט האדום, המלך פיקורו, פריז, האנדרואידים של ד"ר ג'ירו, סל, מאג'ין בו, גוקו בלאק, זאמאסו מהעתיד, מורו, גאס, וסל מקס.
 
קרירין (ביפנית: クリリン תעתיק: קורירין)  הוא דמות של גיבור מזיכיון האנימה והמאנגה דרגון בול של אקירה טוריאמה. הופיע לראשונה במאנגה: בצ'אפטר 25 - "יריב מגיע!" ובאנימה: בדרגון בול (המקורי), פרק 14 - "היריב של גוקו". קרירין הוא רב-אמן באמנויות לחימה ונחשב לאחד מבני האדם החזקים בסדרה. הוא נחשב לוחם אמיץ שמסתער בקור רוח על אויבים חזקים ממנו.
קרירין בהתחלה היה קל מזג וערמומי, וככל שעבר הזמן והוא התחבר עם הדמות הראשית בסדרה סון גוקו, הוא הפך לחברו הנאמן והטוב ביותר וב-Z לסון גוהאן ולאולנג. לא פעם הוא זה שדחף את סון גוקו להתמיד במה שהוא עושה אם זה באימונים ואם בקרבות נואשים..
קרירין הוא בעלה של אנדרואיד 18 (ליתר דיוק סייבורג) לאחר שהוא ביקש מהדרקון הקסום שנרון שיוסיף לה תכונות של אדם רגיל. ולשניהם ילדה בשם מארון.
המדבב בעברית של קרירין הוא שמחה ברבירו.
ביוגרפיה בדיונית > רקע ודרגון בול (המקורי)

קרירין התאמן כנזיר במקדש אורין במשך שמונה שנים מאז שהוא היה בן ארבע. ובגלל שהוא היה התלמיד החלש ביותר נטו להתנכל אליו שאר הנזירים. דבר שדחף את קרירין להחליט להתאמן אצל המאסטר שנחשב לחזק בעולם כדי להפסיק את היתנכלויות ולהוכיח שהוא יכול להתחזק יותר מהם, לכן הוא שט אל עבר האי של מאסטר רושי. ושכנע אותו שיוכל להצטרף לגוקו באימונים, לקראת טורניר אמנויות לחימה. שלימים שם יפגוש את הנזירים שהתנכלו אליו יחד וינצח אותם. בתחילת האימונים המשותפים של קרירין וגוקו היו יריבים, הם נלחמו והתחרו ביניהם באימונים, למרות שכל שעבר הזמן יתברר שגוקו היה חזק יותר. במהלך האימונים הם הפכו לחברים טובים, ונקשרו מאוד. דבר שילווה אותם לכל הסדרה. כך היה שלכל אורך הסדרה הם עזרו אחד לשני, ונפגשו לקרב מידי כל טורניר שנרעך כל כמה שנים וכל פעם מחדש קרירין מגלה שחברו הטוב מתעלה מעליו בעוד כמה והפער רק גודל. כשלאחר אחד מן הטורנירים קרירין מוצא את מותו בידי מפלצת. וגוקו מתוח דאגה, מבטיח כי יהרוג את מי שעשה את זה ויחזיר את חברו הטוב לחיים בעזרת הדרגון שינרון. דבר שגורם בסוף גם להצלת העולם.
ביוגרפיה בדיונית > דרגון בול זי

פרק זה לוקה בחסר. אנא תרמו לוויקיפדיה ו.
סגאת הסאיינים: לאחר מאורעות סדרת המקור אנחנו פוגשים את קרירין שוב כשהוא נמצא בבית של מאסטר רושי ושם הוא פוגש את גוקו והחבורה אחרי תקופה ארוכה. לאחר מכן מופיע במקום אויב חדש בשם ראדיץ, שמתגלה כחיזר ואח של גוקו. שרוצה לחסל אותו ואת אנשי כדור הארץ. קרירין נפגע ולא יכול להלחם, אבל יתאמן אצל רושי ויחזור להלחם בתקפה הבאה של שני חייזרים נוספים וחזקים יותר עלהם סיפר ראדיץ. והפעם יהיה הלוחם האחרון שישרוד מלבד גוקו ובנו גוהאן. בקרב זה קרירין גם תרם מעודף כוח לגוקו שיתמודד מול מקיטה (באנ': וג'יטה).
סאגת פאריז: לאחר אירועים אלה נשלח קרירין עם גוהאן ובורמה. בתור הלוחם הכי חזק שלא נפצע אנושות לחפש את דרגון בול של כוכב נאמק (המקביל לשנרון). שם הם דרשו לתמרן בין כוחותיו של פריז (באנ': פריזה) השליט האכזר של אימפריית החלל מצד אחד ומקיטה שגוקו ביקש להשאיר אותו בחיים מצד שני שבהם נתקלו. לאחר זמן מה חברו לסון גוקו שטס גם הוא לכוכב לאחר שהחלים, לאחר מכן חברו גם למקיטה כדי להתגבר על פריז דבר שלא הספיק. ובקרב זה קרירין מצא את מותו בפעם השנייה דבר שהרתיח את גוקו ושחרר ממנות כוח חבוי עצום הידוע בתור סופר סאיין. מה שעזר לו לנצח את פריז.
לאחר סאגה זאת קרירין הוחזר לחיים (בפעם השנייה) ומכאן עד סוף דרגון בול זי הוא יקבל זמן במה יותר שולי:
בסאגת האנדרואידים וסל: קרירין עזר להילחם נגד אנדרואיד 20, ואחרי שגילו על שאר האנדרואידים, הוא התנדב להשבית אותם בעזרת השלט של בורמה. הוא התאהב באחת אנדרואיד 18 (ליתר דיוק סייבורג), ולכן לא יכל להשבית אותה, ואחרי שאויב חדש בשם סל התגלה הוא נלחם בו ולא הצליח להתמודד מולו. הוא ליווה את גוקו ושאר הלוחמים כדי להילחם נגד סל, לאחר שזה שאב את שני האנדרואידים, והוא נלחם נגד אחד מהסל ג'וניורים - יצורים שנוצרו על-ידי סל.
לאחר אירועים אלה קרירין הביע משאלה מישנרון להסיר את הפצצות מהאנדרואידים, ובמהלך שבע שנות השלום שיבואו: הוא התחתן עם אנדרואיד 18 שנוספו לה תכונות אנושיות נוספות בעקבות הבקשה של קרירין משינרון, ונולדה להם ילדה בשם מארון.
בשלב זה הוא גם התחיל לעבוד כשוטר, והזניח את אימוני הלחימה.
בסאג מאג'ן-בו: קרירין נלחם בטורניר אמנויות הלחימה ה-25, שם הוא הביס את היריב שלו ברבע הגמר, אך אחרי שהטורניר הופסק, הוא ושאר הלוחמים נלחמו נגד דאבורה, אבל דאבורה הצליח להפוך את קרירין לאבן עד לאחר שדאבורה מת. לאחר שמאג'ין בו שוחרר מקיטה מנשא להתמודד איתו לבד, לאחר חוסר הצלחה מקיטה קיבל החלטה להקריב את עצמו. ומבקש מפירוק וקרירין שיעבירו את הבן שלו ושל גוקו למקום בטוח, כדי שאלו יהיו מוצא אחרון במקרה והוא יכשל. בהמשך חבורת ה-Z נתקלה בסיטואציה בה לא נותר במקום לוחם מספיק חזקים להתמודד מול בו מלבדו ומלבד אשתו. לכן קרירין מבקש מכולם לעזוב בעוד הוא ניסה להילחם במאג'ין בו לבדו, אבל הוא הפסיד לו ומאג'ין בו הרג אותו ואז גם את אנדרואיד 18 ומארון בכך שהפך את שלושתם לשוקולד ואכל אותם. אחרי שהמשאלה להחזיר את כל אנשים הטובים שנהרגו על ידי בו התגשמה, קרירין אנדרואיד 18 ומארון חזרו לחיים ותרמו את האנרגיה שלהים לכדור הנשמה שבעזרתו גוקו חיסל את בו.
ביוגרפיה בדיונית > דרגון בול סופר

פרק זה לוקה בחסר. אנא תרמו לוויקיפדיה ו.
בדרגון בול סופר קרירין המשיך בהזנחת הלחימה אבל לכך חלק הניסיון להלחם יחד עם קבוצת ה-Z נגד אל ההרס. במסגרת פאריזה קרירין נלחם נגד החיילים של פריזה והצליח להביס מספר למבוטח מהם.
בהמשך הסדרה הוא לא הופיע עד לסאגת טורניר היקום. בסאגה הזאת הוא התאמן עם גוקו, החזיר את רוח הלחימה שלו והתחזק. הוא נלחם בטורניר כאחד מ-10 הלוחמים של יקום 7, הוא הוציא מהזירה הרבה לוחמים מיקום 4, ועזר ליקום שלו לנצח בטורניר, אבל הוא היה הלוחם הראשון של יקום 7 שהודח מהטורניר.
אחרי 10 שנים מהקרב נגד בו, הוא הופיע בטורניר ה-28, רק הפעם הוא צפה בו ולא נלחם בו.
הערות שוליים

↑  שמו של קרירין ביפנית נובע מן המילה ערמון, כמו כן זוהי "בדיחה של הכותב על חשבונו" של קרירין מכיוון שקרירין קירח.
↑  Krillin, Dragon Ball Wiki (באנגלית)
↑  Character profile for Kuririn from Dragon Ball Z, Vol. 8: Goku vs. Ginyu (Dragon Ball Z, #8) (page 1), www.goodreads.com
↑  Kuririn, MyAnimeList.net (באנגלית)
קריקטוריסטים למען שלום

| --- | --- |
 מייסדים:  פלנטו 
 תקופת הפעילות:  2006–הווה (כ־18 שנים) 
 www.cartooningforpeace.org
 
"קריקטוריסטים למען שלום" (באנגלית: Cartooning for Peace, בצרפתית: Dessins pour la Paix) היא עמותה בינלאומית של קריקטוריסטים שהוקמה בצרפת בשנת 2006.
הקמת העמותה

ב-16 באוקטובר 2006, לאחר פרשת קריקטורות מוחמד, התקיים במטה האומות המאוחדות בניו יורק מפגש תחת הכותרת "להתיר את חוסר הסובלנות" בין קופי אנאן, מזכ"ל האו"ם, לבין פלאנטו, עיתונאי וקריקטוריסט בעיתון הצרפתי לה מונד. במפגש השתתפו 12 קריקטוריסטים מרחבי העולם. כתוצאה מהמפגש הוקמה העמותה "קריקטוריסטים למען שלום" שמטרתה היא קידום ההבנה והכבוד ההדדי בין בני דתות ותרבויות שונות, תוך שימוש בקריקטורות כביטוי לשפה אוניברסלית. מאז הקמתה בשנת 2006 ארגנה העמותה תערוכות ומפגשים רבים. העמותה נרשמה באופן רשמי בצרפת במאי 2008.
העמותה מורכבת משלושה ארגונים:
ארגון האם בפריז, המורכב מקריקטוריסטים המתווים את הקו האמנותי ומנהלים את פעילויות העמותה.
"קריקטוריסטים למען שלום (אטלנטה)", שלוחה של העמותה באטלנטה, ג'ורג'יה, ארצות הברית.
"קריקטוריסטים למען שלום (ז'נבה)", הזרוע הפיננסית של העמותה, הנהנית ממימון של משרד החוץ השווייצרי ושל האו"ם.
פעילות

עמותת "קריקטוריסטים למען שלום" מארגנת תערוכות של קריקטורות בהן נפגשים קריקטוריסטים ואמנים ממדינות שונות עם הציבור הרחב, על מנת לקדם את רעיונות חופש הביטוי וההכרה בעבודתם העיתונאית של הקריקטוריסטים.
העמותה מספקת תמיכה והדרכה לקריקטוריסטים. כמו כן היא שמה לה למטרה לספק הגנה וסיוע משפטי לקריקטוריסטים באזורי מצוקה.
חברי העמותה

בעמותה חברים יותר מ-100 קריקטוריסטים ממגוון מדינות, דתות וגישות פוליטיות. משרדי העמותה נמצאים במערכת העיתון "לה מונד" בפריז.
בין חברי העמותה נמנים הקריקטוריסטים הישראלים אורי פינק, מישל קישקה, אבי כץ ושי צ'רקה, וכן רענן לוריא.
אירועים

העמותה ארגנה עשרות מפגשים של קריקטוריסטים ברחבי העולם.
העמותה מארגנת תערוכות ציור וקריקטורות, לרוב מלוות בהרצאות של אמנים אורחים. בתערוכות מוצגות קריקטורות על נושאים פוליטיים כגון סכסוכים אלימים בעולם, איכות הסביבה, זכויות האדם, פערים כלכליים, צנזורה ואיסורים, עונש מוות במקומות שונים בעולם, זכויות הילד ועוד.
איורי "קריקטוריסטים למען שלום" מוצגים בתצוגת הקבע של "אגף השלום" של מוזיאון קאן, שהוקם לאחר מלחמת העולם השנייה. מדי שנה המוזיאון גם מארגן מפגש של פעילי העמותה עם אנשי ציבור שונים.
בחודש נובמבר 2013 הארגון "עיתונאים ללא גבולות" פרסם אלבום ובו 100 קריקטורות של אמני העמותה.
הפרס על שם אונורה דומייה

החל משנת 2010 מעניקה העמותה פרס כספי על שם האמן אונורה דומייה. הפרס ניתן לקריקטוריסט הראוי להערכה על פרסום יצירותיו במדינה שבה הוא פועל.
בשנת 2011 זכתה בפרס האמנית הסינית שיה ליצ'ואן, ובשנת 2012 התוניסאית נדיה חיארי.
קרישטוף סלאי-בוברובניצקי

קרישטוף סלאי-בוברובניצקי (בהונגרית: Kristóf Szalay-Bobrovniczky; נולד ב-6 ביוני 1970) הוא פוליטיקאי ודיפלומט הונגרי המשמש כשר ההגנה מאז 24 במאי 2022.
ביוגרפיה

סלאי-בוברובניצקי נולד בבודפשט. משפחתו היא משפחה עתיקה ששורשיה מגיעים עד המאה ה-13. מרבית בני משפחתו היו קציני צבא ובעלי אדמות. בתקופת השלטון הקומוניסטי בהונגריה, הוחרמו מרבית נכסי המשפחה. אחיו הצעיר הוא וינס סלאי-בוברובניצקי המכהן כסגן מזכיר ממשלת הונגריה. אשתו היא דוברת הממשלה אלכסנדרה סנטקיראי.
סלאי-בוברובניצקי שרת בצבא הונגריה והגיע לדרגת קפטן. לאחר מכן למד חקלאות באוניברסיטת גדלה הצטרף למגזר העסקי. בתחילה עבד בסניף ההונגרי של דלויט ואז בבנק קרדי ליונה, ולאחר מכן עבד בחברות טלקום שונות בהונגריה ומחוצה לה. ב-2004 החל להוציא לאור שבועון פוליטי בשם "Heti Válasz". בין 2016–2020 שימש כשגריר הונגריה בבריטניה.
ב-2022 נחשף כי סלאי-בוברובניצקי ממשיך לעשות עסקים עם חברות ברוסיה חרף הסנקציות המערביות שהוטלו עליה בעקבות הפלישה הרוסית לאוקראינה. ב-24 במאי 2022 הוא מונה בידי ראש הממשלה ויקטור אורבן לתפקיד שר ההגנה כמועמד לא מפלגתי.
הערות שוליים

↑  Pénz beszél: a NER-lovag, aki tovább üzletel a szankciós listán szereplő oroszokkal
ראס אל-עין (הגליל)

ערך זה עוסק בכפר בדואי־ערבי בצפון ישראל. אם התכוונתם למקומות או לפירושים אחרים בעלי שם זהה או דומה, ראו .
| --- | --- |
תצלום מהר כמון על הכפר למרגלותיו
שם בערבית: راس العين
מדינה: ישראל ישראל
מחוז: הצפון
מועצה אזורית: משגב
גובה ממוצע: ‎221 מטר
סוג יישוב: יישוב כפרי אחר
נתוני אוכלוסייה לפי הלמ"ס לסוף 2022
  - אוכלוסייה: 412 תושבים
    - שינוי בגודל האוכלוסייה: ‎0.5% בשנה
 מפת מיקום  מפה דינמית   (למפת הגליל העליון מוגדלת) ראס אל-עין (הגליל)(למפת הגליל העליון רגילה) ראס אל-עין (הגליל)(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ראס אל-עין (הגליל)(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ראס אל-עין (הגליל)32°54′52″N 35°22′21″E﻿ / ﻿32.9143374059095°N 35.3724909283039°E﻿ / 32.9143374059095; 35.3724909283039  heמפת היישובים של מועצה אזורית משגב (in English: Misgav Regional Council) באדום - ראס אל-עין בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 3 מתוך 10

ראס אל-עין (בערבית: راس العين) הוא כפר בדואי־ערבי בגליל במחוז הצפון שבישראל, ממערב לעיר כרמיאל, בתחומי המועצה האזורית משגב. הכפר הוכר ב־1996 על-די הרשויות. פירוש שמו בשפה הערבית הוא "ראש המעיין". רוב תושבי הכפר הם בדואים־מוסלמים (כ־56%), בני חמולת סֻעָאד (سعاد); לצד מיעוט משמעותי של  הם ערבים־נוצרים (כ־44%), נצר לשושלת ניקולא (نيقولا).[דרוש מקור] על־פי הלמ"ס, נכון לסוף 2022, התגוררו בכפר זה 412 תושבים.
כיום ממוקם הכפר על כביש 804, כשהיישוב הקהילתי כמון נמצא כקילומטר ממערב, פר ראמה נמצא כשני ק"מ מצפון, וכפר סלאמה נמצא כ־2.5 ק"מ מדרום.
גאוגרפיה

הכפר ממוקם בגליל העליון, בגובה של כ־221 מטרים מעל פני הים.
סמוך לכפר מצוי נחל צלמון, ובו מסלול טיולים העובר בין עצים עתיקים, טחנות עתיקות ואגני מים זורמים. קרן קיימת לישראל בשיתוף עם המועצה האזורית משגב, יזמו פעילויות חינוכיות ואקולוגיות לילדי הכפר, למען טיפוח שבילים בשמורות הטבע השוכנות למרגלותיו של הר כמון.
ראו גם

ערביי ארץ ישראל
הגליל
הגליל העליון
ערביי ישראל
מועצה אזורית משגב
נפת עכו במחוז הצפון (שבמדינת ישראל)
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  Mark Tessler, Arabs in Israel (1980), Cham: Springer International Publishing, 2019-07-20, עמ' 345–390, ISBN 978-3-030-19842-8
| --- | --- |
בקרת זהויות :  NLI: 987007582177505171 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
שלטי הכוונה תלת־לשוניים לכפר ראס אל עין
ראהאן (סדרת טלוויזיה)

| --- | --- |
 מבוסס על:  "ראהאן" מאת רוג'ר לקורו
 סוגה:  הנפשה, קומדיה, אקשן
 בימוי:  פסקל מורלי
 ארץ מקור:  צרפת צרפת איטליה איטליה
 שפות:  צרפתית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  26
 הפקה
 אורך פרק:  כ-26 דקות
 שידור
 רשת שידור בישראל:  Yes Kidz
 תקופת שידור מקורית:  22 בדצמבר 2008 – 2009
 תקופת שידור בישראל:  2 באפריל 2017 – 2017
 קישורים חיצוניים
 דף התוכנית ב-IMDb
 
ראהאן (בצרפתית: Rahan) היא סדרת טלוויזיה צרפתית-איטלקית מונפשת, שמבוססת על קומיקס צרפתי בעל אותו שם שנוצר על ידי רוג'ר לקורו. הסדרה בוימה על ידי פסקל מורלי, והופקה על ידי Rai Fiction בשיתוף Xilam ו-Castelrosso Films.
הסדרה שודרה במקור החל מ-22 בדצמבר 2008 עד שנת 2009, כאשר בצרפת היא שודרה בערוץ Canal+ Family ובאיטליה בערוץ RAI. בישראל הסדרה שודרה בדיבוב עברי בערוץ Yes Kidz החל מ-2 באפריל 2017. לסדרה הופקה עונה אחת הכוללת 26 פרקים באורך 26 דקות.
זוהי הסדרה השנייה שמבוססת על הקומיקס לאחר הסדרה "Rahan, fils des âges farouches" ששודרה לראשונה בשנת 1987.
תקציר עלילה

בעמק נמצאים בני שבט הזאב ואנשי המערות בתקופה קדומה. במהלך מסע ציד נתקלים בני שבט הזאב בראהאן ומנסים להילחם בו. לאחר מכן מכיר את אורזוס יצור, ככל הנראה קוף שהיה דוב ונהפך על ידי מלכת הצללים המרשעת הרוצה שהיו מלחמות בעמק כדי לשאוב את נשמותיהם של אנשי העמק ומשתפת פעולה עם המכשף של בני שבט הזאב. במהלך הסדרה ראהאן אינו משתף פעולה עם האמונה ברוחות ורוצה רק שיהיה שלום בין השבטים בנוסף בסדרה משתף פעולה עם נואמה בת שבט הזאב וטטיאה המכשפת של אנשי המערות לקראת סוף  הסדרה נהיה שלום בין השבטים אך נהרס על ידי המכשף של בני שבט הזאב שרוצח במהלך משחק בין שני השבטים את הצ'יף של בני שבט הזאב לאחר מכן קושרים את ראהאן על קרשים וזורקים אותו לנהר וגם לאחר מכן מגיע לים ומאבד את זכרונו ומוצא את עצמו על אי של בני שבט האילן ומטפלים בו ושם פוגש את אורזוס וחוזר לטפל במלחמה לאחר שזכרונו שב אליו לאחר תאונה שנפל מסירה ומצליח בכך.
דמויות > דמויות ראשיות

ראהאן בנו של קראו - נער אמיץ. לעיתים קרובות נקרא גם "שיער צהוב", בגלל צבע שערו הבלונדיני. עצמאי. מגיע לעמק הזאב לאחר ששבטו נהרג בתאונת הר געש. פירוש שמו הוא "בנם של אמיצים", בשל העובדה שאמו הצילה אותו מנמר שהרג אותה.
אורזוס - יצור, ככל הנראה קוף, שמכיר את ראהאן בעמק, ועוזר לו להביא שלום. אורזוס הוא גרגרן ונוטה לאכול הרבה ולכן נעזר בראהאן.
נואמה - נערה יפה. טום בוי. עוזרת לרהאן להביא שלום בין שני השבטים. בת לשבט הזאב.
טטיאה - המכשפה של אנשי המערות. עיוורת, בעלת עיניים לבנות וכשפים שונים.
דמויות > הרעים

מלכת הצללים - מלכת עולם הרוחות, רעה ואכזרית. רוצה את נשמות של השבטים בעמק. הפכה את אורזוס מדוב ליצור. אסור להזכיר את שמה כי אז היא מופיעה.
דראק - המכשף של בני שבט הזאב, בעל יכולות לזמן שדים ורוחות.
דמויות > בני שבט הזאב

מוגו - הצ'יף של בני שבט הזאב, בעל כובע שעשוי מראש של זאב. נהרג על ידי אנוק בעקבות תכסיס של דראק ומלכת הצללים.
סנגה - לוחם מבני שבט הזאב. איבד את אשתו בעקבות המלחמה. נהרג על ידי דראק לאחר שעבר לצידם של הטובים.
אנוק - בנו של מוגו. עצבני. שונא את ראהאן ומאוהב בנואמה. הרג את מוגו.
דמויות > אנשי המערות

אגאר - הצ'יף של אנשי המערות, בעל רוח למלחמה, עקשן מאוד ואגרסיבי.
הערות שוליים

↑  שי שגב, חדש בטלוויזיה – יום ראשון, 02 באפריל 2017, באתר מגפון, 31 במרץ 2017
רחוב נגלינאיה

| --- | --- |

 מידע כללי
 אורך:  0.87 ק"מ 
 מיקום
 עיר:  מוסקבה
 רובע:  משצ'אנסקי, טברסקוי
 קואורדינטות:  55°45′50″N 37°37′12″E﻿ / ﻿55.763888888889°N 37.62°E﻿ / 55.763888888889; 37.62
 he
 
רחוב נגלינאיה (ברוסית: Неглинная улица) הוא רחוב במחוז האדמיניסטרטיבי המרכזי של מוסקבה ברובע משצ'אנסקי וטברסקוי. הרחוב נקרא על שם נהר נגלינאיה (אנ').
אתרים ראויים לציון

מטה הבנק המרכזי של הפדרציה הרוסית
מלון אררט פארק הייאט מוסקבה
מטה שירות המיסים הפדרלי של רוסיה
גלריה

הבנק המרכזי של רוסיה
מרכז קניות פטרובסקי פסז' (אנ')
בית מרחץ "סנדונובסקיה באני" (אנ')
מלון אררט פארק הייאט מוסקבה
מלון פיוטר הראשון
רוב קומבס

| --- | --- |

 לידה:  27 באפריל 1972 (בן 52) אוקספורד, אנגליה
 שם לידה:  רוברט ג'וזף קומבס
 מוקד פעילות:  הממלכה המאוחדת 
 תקופת הפעילות:  מ-1991
 סוגה:  רוק אלטרנטיבי, בריטפופ
 שפה מועדפת:  אנגלית 
 כלי נגינה:  אורגן האמונד, טרמין
 Supergrass.com
 פרופיל ב-IMDb
 
רוברט ג'וזף קומבס (באנגלית: Robert Joseph Coombes; נולד ב-27 באפריל 1972 באוקספורד) הוא מוזיקאי ונגן האורגן של סופרגראס.
רוב קומבס הוא אחיו הבכור של גז קומבס, והיה החבר החדש ביותר בסופרגראס, שהצטרף רשמית בשנת 2002, אף שהיה חבר לא רשמי ברוב הקריירה של הלהקה עד אז. הוא ניגן בקלידים בכל אלבומי הלהקות ומסעות ההופעות, ועזר בכתיבה ובעיבוד.
הוא העדיף את אורגן האמונד, שם תוארה נגינתו כ"סכל המושלם לפצצת הגיטרה של גז". יש לו אח צעיר שני, צ'רלי, שהיה נגן האורגן ב-22-20s (אנ').
הערות שוליים

↑  Levy, Doug (3 במרץ 2003). Artist Spotlight: Supergrass. CMJ New Music. p. 22. נבדק ב-14 במאי 2010. {{cite book}}:  (עזרה)
↑  Wiseman, Eva (30 במרץ 2008). "Lunch with Supergrass". The Observer. נבדק ב-5 בינואר 2014. {{cite news}}:  (עזרה)
↑  "CD Reviews – Diamond Hoo Haa Man". Otago Daily Times. 19 באפריל 2008. נבדק ב-5 בינואר 2014. {{cite news}}:  (עזרה)
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
| --- | --- |
בקרת זהויות :  MusicBrainz: 212d0c26-a437-4b4b-b324-a650ffcf5b94
רחוב מחובאיה

| --- | --- |

 מידע כללי
 אורך:  0.6 ק"מ 
 מיקום
 עיר:  מוסקבה
 רובע:  ארבאט, טברסקוי
 קואורדינטות:  55°45′10″N 37°36′40″E﻿ / ﻿55.752777777778°N 37.611111111111°E﻿ / 55.752777777778; 37.611111111111
 he
 
רחוב מוחובאיה (ברוסית: Моховая улица) הוא רחוב במחוז האדמיניסטרטיבי המרכזי של מוסקבה ברובע ארבאט וטברסקוי.
אתרים

בית פשקוב
הספרייה הממלכתית של רוסיה
מנז'
מלון נשיונל
כיכר מנז'
גלריה

בית פשקוב
הספרייה הממלכתית של רוסיה
הבניין הישן של אוניברסיטת מוסקבה
בית על מוחובאיה
מלון נשיונל
מנז'
כיכר מנז'